কাঁটাতার পেরিয়ে ভারতে ঢোকার চেষ্টা, বিএসএফের হাতে ধরা ৩ বাংলাদেশি

মুরুটিয়া: ভারত–বাংলাদেশ সীমান্তে (India-Bangladesh Border) অনুপ্রবেশের ব্যর্থ চেষ্টা। সোমবার ভোরে নদিয়ার (Nadia) মুরুটিয়ার রাণীনগর সীমান্ত সংলগ্ন এলাকায় তিন বাংলাদেশি নাগরিককে (Bangladeshi Citizen) আটক করল বিএসএফ (BSF)।

বিএসএফ সূত্রে জানা গেছে, সীমান্তে টহলদারি চলাকালীন জওয়ানদের নজরে আসে কয়েকজন সন্দেহভাজন ব্যক্তি কাঁটাতার পেরিয়ে এদেশে ঢোকার চেষ্টা করছে। সঙ্গে সঙ্গে অভিযান চালিয়ে তিনজনকে আটক করা হয়।

আরও পড়ুন: গয়েশপুরে ছট পুজোকে কেন্দ্র করে বস্ত্রদান কর্মসূচি পৌরসভার তরফে

প্রাথমিক জিজ্ঞাসাবাদে ধৃতদের পরিচয় মেলে তারা বাংলাদেশের কুষ্টিয়া জেলার বাসিন্দা। জানা গেছে, কাঁটাতার কেটে অবৈধভাবে ভারতে প্রবেশের চেষ্টা করছিল তারা। আটক তিনজনকে পরে মুরুটিয়া থানার পুলিশের হাতে তুলে দেওয়া হয়েছে। মঙ্গলবার তাদের তেহট্ট মহকুমা আদালতে তোলা হয়েছে।